Прыязная ўсмешка і трапныя жарты капітана каманды КВЗ “Дэбош” падчас фінальнай сустрэчы фестывалю школьнай сатыры і гумару прымусілі пазнаёміцца з ім бліжэй. Але па-за сцэнай да Ільі Грыгаровіча было не падступіцца: сябры і аднакласнікі абступілі яго шчыльнай сцяной. Кожны асабіста спяшаўся павіншаваць каманду гумарыстаў з СШ № 2 г. Докшыцы з перамогай. Тут жа юнак трапіў у абдымкі мамы і бабулі.